EkBass/fiwiki-20250220-pages-articles huggingface dataset:
Pulloasioimisto

Suomen Pulloasioimisto oli suomalainen 1920–1930 toiminut lasipullo yhteenliittymä. ==Toiminta== Suomen kolme suurta pullolasitehdasta perusti vuonna 1919 Suomen pulloasioimiston tasoittamaan pullolasitehtaiden välistä kilpailua. Mukana toiminnassa olivat Riihimäen lasi, Karhulan lasitehdas ja Viialan lasitehdas. Pulloasioimisto tuotti esimerkiksi yhtenäisen olutpullomallin kaikille kolmelle tehtaalle. Tällöin esimerkiksi pullon palautusjärjestelmä oli helpompaa ja pullojen laatu oli yhteneväinen. Asioimiston pullon erotti pullon kyljessä koholla olevasta kolmioista, jonka sisällä on kolme pulloa pullonsuut vastakkain. Pullon valmistajan pystyy erottamaan minkä kolmion sakaran vieressä on pieni piste. ==Lähteet== * Annala: Vanhat Lasini, Suomen lasimuseo, 2013. ===Viitteet=== Luokka:Suomen teollisuushistoria Luokka:Lasiteollisuus
Mies ja nainen (elokuva)

Mies ja nainen (Un homme et une femme) on ranskalainen elokuva vuodelta 1966. Sen ohjasi Claude Lelouch ja pääosia esittävät Jean-Louis Trintignant ja Anouk Aimée. Elokuvan käsikirjoituksen laativat Lelouch ja Pierre Uytterhoeven. Lelouch toimi itse myös elokuvan tuottajana ja kuvaajana. Elokuva tunnetaan näyttävästä kuvauksestaan, jossa muun muassa vaihdellaan väri- ja mustavalkokuvan välillä. Francis Lain elokuvaa varten säveltämästä musiikista ovat jääneet elämään muun muassa Silja Linen mainonnassa vuosikymmeniä käytetty elokuvan tunnuskappale ”Un homme et une femme” sekä Ajankohtaisen kakkosen ja BBC:n Panorama-ajankohtaisohjelman tunnusmusiikkina käytetty ”Aujourd’hui c’est toi”.Francis Lai - composer and songwriter, mfiles.co.uk. Viitattu 3.3.2014. ==Juoni== Noin 35-vuotiaat leskeksi jääneet pariisilaiset mies ja nainen – kilpa-autoilija ja elokuvien kuvaussihteeri – tapaavat sattumalta lastensa sisäoppilaitoksessa Deauvillessä. He aloittavat suhteen, jota kuitenkin varjostavat kummankin muistot entisistä puolisoista.Mies ja nainen Plot Summary by Jon Vogel, IMDb.com. Viitattu 2.3.2014. == Vastaanotto == Mies ja nainen keräsi Ranskassa 4,2 miljoonaa teatterikatsojaa ja oli vuoden kuudenneksi katsotuin elokuva. Yhdysvalloissa elokuvan lipputulot olivat 14 miljoonaa dollaria. Elokuva voitti Kultainen palmu -palkinnon vuoden 1966 Cannesin festivaaleilla sekä voitti seuraavana vuonna parhaan ulkomaisen elokuvan ja parhaan alkuperäiskäsikirjoituksen Oscarin. Lelouch oli ehdolla parhaan ohjaajan ja Anouk Aimée parhaan naispääosan Oscar-palkintoon. Golden Globe -kilpailussa Mies ja nainen palkittiin parhaana vieraskielisenä elokuvana ja Aimée parhaasta naispääosasta.Mies ja nainen (1966), Awards. IMDb.com. Viitattu 3.3.2014. Vuonna 1986 Lelouch ohjasi elokuvalle jatko-osan Mies ja nainen: 20 vuotta myöhemmin. == Lähteet == Luokka:Vuoden 1966 ranskalaiset elokuvat Luokka:Ranskalaiset romanttiset draamaelokuvat Luokka:Autourheiluelokuvat
Sydney 2000 (videopeli)

Sydney 2000 on Attention to Detailin kehittämä urheilupeli, joka on julkaistu vuonna 2000 PlayStationille, Sega Dreamcastille ja Windowsille. Peli on vuoden 2000 olympialaisten virallinen videopeli. == Pelaaminen == Yksinpelissä voi pelata joko yksittäisiä lajeja tai olympiatilaa jossa lajeja myös harjoitellaan nousujohteisesti eri tavoin. Moninpeliä voi pelata joko peräkkäisinä suorituksina tai samanaikaisesti (lajin salliessa). == Lajit == * 100 metrin sprintti * 110 metrin aitajuoksu * Naisten keihäänheitto * Moukarinheitto * Kolmiloikka * Naisten pituushyppy * Skeet * Painonnosto * Naisten 100 metrin vapaauinti * Naisten 10 metrin uimahyppy * Pyöräily * Kajakki pujottelu == Lähteet == Luokka:Vuoden 2000 videopelit Luokka:PlayStation-pelit Luokka:Sega Dreamcast -pelit Luokka:Windows-pelit Luokka:Olympia-aiheiset pelit Luokka:Kesäolympialaiset 2000
Kapina nuorisovankilassa

Kapina nuorisovankilassa (Scum) on brittiläinen draamaelokuva vuodelta 1979. Alan Clarken ohjaama elokuva kertoo brittiläisen nuorisovankilan brutaaleista oloista. Se perustuu Clarken vuonna 1977 BBC:lle ohjaamaan tv-elokuvaan, jota ei väkivaltaisuutensa takia sallittu esittää televisiossa ennen kuin 14 vuotta myöhemmin. Esityskiellon saatuaan ohjaaja Clarke ja käsikirjoittaja Roy Minton sovelsivat ja kuvasivat tarinan uudelleen pitkäksi teatterielokuvaksi, joka sai ensi-iltansa 1979. Teatteriversiosta tuli paitsi tuotannollisesti näyttävämpi, myös vielä paljon realistisempi ja väkivaltaisempi kuin esityskieltoon laitettu tv-versio. Elokuvassa nuori Carlin (Ray Winstone) saapuu kärsimään rangaistustaan nuorisovankilaan ja alkaa väkivallan ja suojelujärjestelmän avulla edetä vankien keskinäisessä arvojärjestyksessä yhä korkeammalle. Toinen keskeinen hahmo on Archer (Mick Ford), rauhallinen ja virnuileva kasvissyöjä ja ateisti, joka turhaan yrittää selviytyä yhteisössä ylivoimaisen älynsä ja keskustelun avulla. Kolmas keskeinen hahmo, herkkä Davis (Julian Firth) joutuu vihamiestensä raiskaamaksi henkilökunnan silmien alla, viiltää yöllä ranteensa auki ja kuolee verenvuotoon koska henkilökunta ei vastaa hänen hälytyskellon soittoonsa. Tarina korostaa 1970-luvun brittiläisen nuorisovankilajärjestelmän kyvyttömyyttä auttaa rangaistusta kärsiviä nuoria kohti parempaa elämää. Sadistiset, rasistiset ja korruptoituneet vartijat pönkittävät poikien keskinäisiä valtapyrkimyksiä ja käyttävät itsekin kyseenalaisia menetelmiä. Ensi-iltansa aikoihin vuonna 1979 Kapina nuorisovankilassa herätti kiistanalaisuutensa vuoksi paljon keskustelua, mikä osaltaan johti nuorisovankilajärjestelmän uudistuksiin 1980-luvun Britanniassa. Sekä alkuperäinen, vuonna 1977 tehty mutta vasta 1991 ensiesitetty tv-elokuva että vuoden 1979 teatterielokuva on julkaistu Britanniassa kahden dvd-levyn yhteisjulkaisuna lisämateriaaleineen.Scum, Britishdrama.org.uk. Viitattu 3.3.2014. Vuoden 1979 teatteriversio esitettiin vuonna 1983 uuden Channel 4 -televisiokanavan ohjelmistossa. Konservatiiviaktivisti Mary Whitehouse nosti asiasta oikeusjutun, jonka aluksi voitti mutta tuomio kumottiin sittemmin. ==Vastaanotto== Helsingin Sanomien Helena Ylänen kirjoitti vuonna 1980 elokuvan pysyvän juuri ja juuri loitolla väkivallalla mässäilystä totisuutensa ansiosta: ”Filmin väkivalta ei ole hauskaa, vaan iskut ja potkut sattuvat ruumiiseen ja jättävät jäljen mieleen.” Hän luonnehtii Kapinaa nuorisovankilassa kovaksi, tapahtumiin keskittyväksi elokuvaksi, ”joka ei tunne myötätuntoa eikä ole kiinnostunut syistä ja taustoista”. Vuoden 2010 kanadalaisessa vankilakuvauksessa Dog Pound nähdään paljon vaikutteita Scum-elokuvista.Danny Leigh: Scum holds the key to Dog Pound's prison power, The Guardian 13.8.2010. Viitattu 3.3.2014. ==Lähteet== Luokka:Brittiläiset nuortenelokuvat Luokka:Vuoden 1979 brittiläiset elokuvat Luokka:Vankilaelokuvat
Lenny

Lenny on yhdysvaltalainen vuonna 1974 ensi-iltansa saanut elokuva 1960-luvun kiistanalaisesta stand up -koomikosta Lenny Brucesta. Elokuvan ohjasi Bob Fosse ja nimiosaa esittää Dustin Hoffman. Käsikirjoituksen teki Julian Barry oman näytelmänsä pohjalta. Lenny oli ehdolla peräti kuuden Oscar-palkinnon saajaksi. Brucen vaimoa esittävä Valerie Perrine palkittiin parhaana naisnäyttelijänä Cannesin elokuvajuhlilla. == Aiheesta muualla == * Luokka:Vuoden 1974 yhdysvaltalaiset elokuvat Luokka:Bob Fossen ohjaamat elokuvat Luokka:Yhdysvaltalaiset elämäkertaelokuvat
Syysjärvi

Syysjärvi on Vuoksen vesistöön kuuluva iso järvi Etelä-Savossa Juvalla ja Mikkelissä. Sen pinta-ala on 10,9 neliökilometriä. Järven itäosan Kokonlahden Papinsängyssä on kalliomaalaus, jonka ikää ei ole voitu määritellä. Viitattu 3.3.2014. == Lähteet == Luokka:Juvan järvet Luokka:Syysjärven valuma-alue
Osaa mieskin rakastaa

Osaa mieskin rakastaa (Blume in Love) on yhdysvaltalainen romanttinen komediaelokuva vuodelta 1973. Sen käsikirjoitti, tuotti ja ohjasi Paul Mazursky, joka myös näyttelee sen sivuosassa. Pääosia esittävät George Segal ja Susan Anspach, ja muissa keskeisissä rooleissa nähdään Kris Kristofferson, Marsha Mason ja Shelley Winters. ==Juoni== Beverly Hillsin hienostoalueella toimiva avioerojuristi Stephen Blume (Segal) päättää voittaa takaisin hänet jättäneen Nina-vaimonsa rakkauden. Mies vaeltelee Venetsiassa muistelemassa heidän yhteistä häämatkaansa ja katumassa eroon johtanutta syrjähyppyään sihteerinsä kanssa. Omalla tahollaan Nina nauttii vapaudestaan, alkaa harrastaa joogaa ja löytää 12 vuotta itseään nuoremman Elmon (Kristofferson), työttömän muusikon. Blumekin tapaa Elmon ja joutuu huomaamaan pitävänsä vaimonsa uudesta ihastuksesta, mikä ei lainkaan helpota hänen pyrkimyksiään saada Nina takaisin luokseen. ==Vastaanotto== Helsingin Sanomien Pertti Avola piti elokuvan tv-esityksen alla 1985 sitä yhtenä Mazurskyn epätasaisen tuotannon parhaista ja kirjoitti sen lämpimän huumorin ja todentuntuisten henkilöhahmojen viehättävän katsojaa. == Lähteet == Luokka:Vuoden 1973 yhdysvaltalaiset elokuvat Luokka:Yhdysvaltalaiset romanttiset komediat Luokka:Paul Mazurskyn ohjaamat elokuvat
Peltirumpu (elokuva)

Peltirumpu (Die Blechtrommel) on Volker Schlöndorffin ohjaama eurooppalainen yhteistuotantoelokuva vuodelta 1979. Se perustuu Günter Grassin samannimiseen romaaniin. Peltirumpu kertoo natsiajan Danzigissa elävästä Oskar Matzerathista, joka päättää lopettaa kasvamisen kolmivuotiaana vastalauseena aikuisten maailman tympeydelle ja tekopyhyydelle. Oskaria näytteli tuolloin 11-vuotias sveitsiläinen David Bennent, josta on sittemmin tullut ammattinäyttelijä. Myös hänen isällään Heinz Bennentillä on rooli elokuvassa. Peltirumpu jakoi Kultainen palmu -palkinnon Ilmestyskirja. Nyt -elokuvan kanssa vuoden 1979 Cannesin elokuvajuhlilla ja valittiin parhaaksi ei- englanninkieliseksi elokuvaksi seuraavan vuoden Oscar-gaalassa. Lapsinäyttelijän seksikohtausten takia elokuvan levitys yritettiin kieltää muun muassa Kanadassa ja Yhdysvaltain Oklahomassa. The New York Timesin kriitikot valitsivat Peltirummun vuonna 2004 yhdeksi kaikkien aikojen tuhannesta parhaasta elokuvasta maailmassa. Elokuvassa on dramatisoitu toisen maailmansodan syttymispäivänä käyty Danzigin puolalaisen postitoimiston taistelu. ==Näyttelijät== ==Lähteet== Luokka:Vuoden 1979 saksalaiset elokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Saksalaiset romaaneihin perustuvat elokuvat Luokka:Historialliset elokuvat
Kirsikka Saari

Kirsikka Saari (s. 6. joulukuuta 1973 Helsinki) on suomalainen kirjailija ja käsikirjoittaja. Hän on käsikirjoittanut muun muassa lyhytelokuvan Pitääkö mun kaikki hoitaa?, joka oli ensimmäisenä suomalaisena lyhytelokuvana ehdolla parhaan lyhytelokuvan Oscar-palkintoon 2014. == Ura == Saari valmistui vuonna 2001 filosofian maisteriksi Helsingin yliopistosta pääaineenaan yleinen historia. Hän on opiskellut käsikirjoittamista Suomessa ja ulkomailla. Saari on valmistunut maisteriksi myös Aalto-yliopiston taiteiden ja suunnittelun korkeakoulun elokuvataiteen ja lavastustaiteen laitokselta. Vuonna 1997 Saari työskenteli tutkimusavustajana Renvall-instituutissa. Vuosina 1998–2001 Saari työskenteli freelance-toimittajana muiden muassa City- ja Image-lehdissä. Hän on työskennellyt myös toimittajana ja toimitussihteerinä Ylioppilaslehdessä (2001–2002) sekä Anna-lehdessä (2003–2006). Saaren ensimmäinen pitkän elokuvan käsikirjoitus oli yhdessä Jenni Toivoniemen kanssa kirjoitettu Aleksi Tuomivaaran ohjaama Korso (2014). Saaren ja Jenni Toivoniemen käsikirjoittama näytelmä Masennuskomedia sai ensi-iltansa Suomen Kansallisteatterin pienellä näyttämöllä Mari Rantasilan ohjaamana 29. marraskuuta 2017. Syksyllä 2018 Otava julkaisi Saaren esikoisromaanin Hölmö nuori sydän. Teoksen pohjalta tehty samanniminen Selma Vilhusen ohjaama elokuva sai ensi-iltansa saman syksynä. Saari palkittiin elokuvasta parhaan käsikirjoituksen Jussi- palkinnolla. Saari on Tuffi Films -elokuvatuotantoyhtiön osakas ja perustajajäsen. Kesällä 2020 Saari kutsuttiin Yhdysvaltain elokuva-akatemian jäseneksi. Vuonna 2021 Saarelle myönnettiin valtion viisivuotinen elokuvataiteen taiteilijaprofessoriapuraha. == Elämä == Saari on syntynyt Helsingissä vuonna 1973 perheen ensimmäiseksi lapseksi, kaksi vuotta hänen jälkeensä syntyi hänen sisarensa Sinikukka joka on politiikan tutkija ja heillä on vielä heidän jälkeensä syntynyt veli. Heidän äitinsä erosi ensimmäisestä avioliitostaan ja avioitui sen jälkeen uudelleen heidän isäpuolensa kanssa, jola oli kaksi poikaa aikaisemmasta liitostaan. Heidän äitnsä laittoi sisarukset opiskelemaan Itäkeskukseen kielikouluun pitkää venäjää, ja he kaikki ovat opiskelleet myös Venäjällä. == Filmografia == * Tyttöjen ilta (lyhytelokuva, 2008) * Gorilla (lyhytelokuva, 2009) * Paratiisi (tv-sarja, 2010) * Pitääkö mun kaikki hoitaa? (lyhytelokuva, 2012) * Korso (2014) * Syke (tv-sarja 2014, 2016) * Hölmö nuori sydän (2018) * Tottumiskysymys (2019) * Paras vuosi ikinä (tv-sarja 2020–) * Sihja – kapinaa ilmassa (2022) ==Palkinnot ja tunnustukset== * Parhaan käsikirjoituksen Jussi- palkinto elokuvasta Hölmö nuori sydän 2019. * Nordisk Film -palkinto Tottumiskysymys-elokuvan tuottajalle, ohjaajille ja käsikirjoittajille 2020. == Lähteet == == Aiheesta muualla == * * * Kirsikka Saari: Hölmö nuori sydän Kirjastokaista-video * Me elokuvantekijät: Kirsikka Saari Yle Areena. 1.3.2020. Luokka:Suomalaiset elokuvakäsikirjoittajat Luokka:Suomalaiset toimittajat Luokka:Vuonna 1973 syntyneet Luokka:Elävät henkilöt Luokka:Jussi- palkinnon saajat
Wonder Woman (televisiosarja)

Wonder Woman on kuuluisa yhdysvaltalainen naissupersankarista kertova jännityssarja, joka perustuu 1940-luvulla luotuun sarjakuvaan. Sarja alkoi 1975 ja päättyi 1979. Sarjaa esitettiin myös Suomessa. Pääosan näyttelijä Lynda Carter oli Miss World USA (Miss Maailma USA) -missikilpailun voittaja ja USA:ta Miss Maailma -missikisoissa vuonna 1972 edustanut semifinaaliin päässyt kauneuskuningatar. Carter on myöhemmin saavuttanut menestystä myös musiikillisella uralla. ==Rooleissa== ==Juoni== Alun perin sarjan juonen piti sijoittua Toiseen maailmansotaan, mutta siirtyi sarjan alun jälkeen nykyaikaan. Ihmenainen on kotoisin saarelta jossa asuu vain naisia. Ihmenainen pystyy vaihtamaan ylleen supersankari-asunsa pyörimällä ympäri ja hänen asuunsa kuuluu lasso vyöllä, sekä metalliset rannekkeet joilla hän pystyy torjumaan luoteja. Sarjan joissain jaksoissa esiintyi myös Debra Winger Ihmenaisen pikkusiskona. ==Vaikutus== 'Wonder Woman' tv-sarja on hyvin tunnettu USA:ssa. Elokuvaohjaaja Patty Jenkins on ohjannut Wonder Woman -hahmosta kaksi elokuvaa; Wonder Woman ja Wonder Woman 1984, joissa molemmissa pääosaa näytteli Gal Gadot. Videotaiteilija Dara Birnbaum teki sarjan kuvamateriaalin pohjalta parodiallisen teoksen Wonder Woman (1978). ==Katso myös== * Ihmenainen, Wonder Woman -sarjakuvahahmo * Wonder Woman, vuoden 2009 piirroselokuva ==Lähteet== * imdb.com/title/tt0073449/ * wonderland- site.com/html/series/wonder/60s/ww67-00-00.htm Who's Afraid of Diana Prince info and complete short film * wonderland- site.com/html/series/wonder/cathylee/ww74-00-00.htm Information and clips from first Wonder Woman TV movie * thewb.com/shows/wonder-woman Wonder Woman streaming episodes on TheWB ===Viitteet=== ==Aiheesta muualla== Luokka:Ihmenainen Luokka:DC-universumiin perustuvat televisiosarjat Luokka:1970-luvun televisiosarjat
Vasiľ Biľak

Vasiľ Biľak (11. elokuuta 1917 Krajná Bystrá, Itävalta-Unkari – 6. helmikuuta 2014 Bratislava, Slovakia) oli slovakialainen poliitikko. Hän kuului viiden puoluekonservatiivin ryhmään, joka Tšekkoslovakian puoluejohdon nimissä lähetti vuonna 1968 Neuvostoliittoon avunpyyntökirjeen, ja Neuvostoliitto miehitti maan. Sen jälkeen hän oli vuoteen 1988 puolueen ulkopoliittista ja aatteellista linjaa valvova sihteeri. Samettivallankumouksen jälkeen hän toimi Slovakian äärikommunistisessa puolueessa 2000-luvulle. Häntä yritettiin saada aiempien tapahtumien vuoksi maanpetoksesta oikeuteen, mutta juttu kuivui vuonna 2011 kokoon, kun Venäjältä ei saatu alkuperäistä kirjettä todisteeksi.Veli-Pekka Leppänen, Mies joka kutsui tankit Prahaan. Helsingin Sanomat 3.3.2014 s. B 10 == Lähteet == Luokka:Tšekkoslovakialaiset poliitikot Luokka:Slovakialaiset poliitikot Luokka:Vuonna 1917 syntyneet Luokka:Vuonna 2014 kuolleet
Torbjörn

Torbjörn tai Thorbjörn on ruotsalainen miehen etunimi. Nimi on muinaisskandinaavista alku­perää ja muodostettu yhdistämällä Tor-jumalan nimeen karhua tarkoittava sana björn. Norjassa ja Tanskassa nimi esiintyy muodossa Tor­bjørn tai Thor­bjørn. Suomessa nimi Torbjörn on 1900-luvun alusta vuoden 2019 loppuun mennessä annettu 786 ja Thorbjörn noin 80 henkilölle. Torbjörnin nimipäivä on suomen­ruotsalaisen kalenterin mukaan 3. maaliskuuta. == Tunnettuja Torbjörnejä == Tunnettuja henkilöitä, joiden etunimenä on Tor­björn, Thor­björn, Tor­bjørn, tai Thor­bjørn, ovat tai ovat olleet: * Thorbjørn Berntsen (s. 1935), norjalainen poliitikko ja ministeri * Torbjörn Blomqvist (1941–2017), suomalainen ratameloja * Thorbjørn Egner (1912–1990), norjalainen lastenkirjailija, piirtäjä ja lauluntekijä * Torbjörn Ek (1949–2010), ruotsalainen jääpalloilija ja jalkapalloilija * Torbjörn Eliasson (s. 1947), ahvenanmaalainen poliitikko * Torbjørn Falkanger (1927–2013), norjalainen mäkihyppääjä * Thorbjörn Fälldin (1926–2016), Ruotsin pääministeri 1976 ja 1979–1982 * Torbjørn Færøvik (s. 1948), norjalainen toimittaja ja tietokirjailija * Torbjørn Gasbjerg (s. 1980), tanskalainen pyöräsuunnistuksen maailmanmestari * Torbjørn Røe Isaksen (s. 1978), norjalainen toimittaja, poliitikko ja ministeri * Thorbjørn Jagland (s. 1950), Norjan pääministeri 1996–1997 * Torbjörn Kevin (s. 1951), suomenruotsalainen päätoimittaja * Thorbjörn Kramer (1878–1951), suomalainen merikapteeni, yritysjohtaja ja merenkulkuneuvos * Torbjörn Lassenius (s. 1931), suomalainen kymmenottelija * Torbjörn Lundquist (1920–2000), ruotsalainen säveltäjä * Torbjørn Løkken (s. 1963), norjalainen yhdistetyn hiihtäjä * Torbjörn Magnusson (s. 1963), ruotsalainen yritysjohtaja * Torbjörn Nilsson (s. 1954), ruotsalainen jalkapalloilija ja valmentaja * Torbjørn Ruste (1929–2003), norjalainen mäkihyppääjä * Torbjörn Tillander, suomalainen kultaseppä, Atelier Torbjörn Tillanderin perustaja * Torbjørn Yggeseth (1934–2010), norjalainen mäkihyppääjä == Kuvitteellisia Torbjörnejä == * Torbjörn, Overwatch -videopelistä oleva hahmo == Lähteet == Luokka:Etunimet
Major League Baseball -kausi 1929

Major League Baseball -kauden 1929 päätteeksi pelatussa World Series -ottelusarjassa kohtasivat Philadelphia Athletics ja Chicago Cubs. Athletics voitti mestaruuden voitoin 4–1. Neljättä ottelua Cubs johti seitsemännen vuoroparin keskellä 8–0, mutta Athletics käänsi ottelun tasoittavallaan tekemällä peräti 10 juoksua. Viidennessä ottelussa Athletics käänsi voiton kotiin yhdeksännessä vuoroparissa nousten 0–2 -tappiotilanteesta voittoon. Chicago White Sox ja Detroit Tigers pelasivat ennätysmäisen pitkän ottelun 24. toukokuuta. 21 vuoroparin ja 3 tunnin ja 31 minuutin pelin jälkeen ottelu päättyi Detroitin 6–5 -voittoon. 29\. huhtikuuta Brooklyn Dodgersin apusyöttäjä Clise Dudley löi kunniajuoksun ensimmäisestä saamastaan syötöstä MLB:ssa. Nelivuotisella urallaan Dudley löi vain kaksi kunniajuoksua tämän lisäksi. New York Yankees otti käyttöön pelaajanumerot pelipaidan selässä. Aluksi pelaajat numeroitiin lyöntijärjestyksen mukaan. Vuoteen 1931 mennessä kaikki American Leaguen joukkueet käyttivät numerointia. National Leaguen joukkueista osa oli vielä numeroitta kauteen 1933 saakka. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Philadelphia Athletics 104 46 1 .693 \-- 2\. New York Yankees 88 66 0 .571 18.0 3\. Cleveland Indians 81 71 0 .533 24.0 4\. St. Louis Browns 79 73 2 .520 26.0 5\. Washington Senators 71 81 1 .467 34.0 6\. Detroit Tigers 70 84 1 .455 36.0 7\. Chicago White Sox 59 93 0 .388 46.0 8\. Boston Red Sox 58 96 1 .377 48.0 National League National League National League National League National League National League Sija Joukkue Voitot Tappiot Tasan Voittosuhde GB 1\. Chicago Cubs 98 54 4 .645 \-- 2\. Pittsburgh Pirates 88 65 1 .575 10.5 3\. New York Giants 84 67 1 .556 13.5 4\. St. Louis Cardinals 78 74 2 .513 20.0 5\. Philadelphia Phillies 71 82 1 .464 27.5 6\. Brooklyn Robins 70 83 0 .458 28.5 7\. Cincinnati Reds 66 88 1 .429 33.0 8\. Boston Braves 56 98 0 .364 43.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 World Series Philadelphia Athletics 4–1 Chicago Cubs 3–1 9–3 1–3 10–8 3–2 ==Aiheesta muualla== * Baseball almanakka - American League 1929 * Baseball almanakka - National League 1929 * Baseball almanakka - World Series 1929 Luokka:Major League Baseball -kaudet Luokka:Vuoden 1929 baseball
Barbieri

Barbieri on muun muassa seuraavien henkilöiden sukunimi: * Angus Barbieri (1939–1990), lääketieteellisenä koehenkilönä tunnettu skotlantilainen * Antonio María Barbieri (1892–1979), uruguaylainen katolinen arkkipiispa ja kardinaali * Fedora Barbieri (1920–2003), italialainen mezzosopraano * Francisco Asenjo Barbieri (1823–1894), espanjalainen säveltäjä ja musiikkitieteilijä * Gato Barbieri (1932–2016), argentiinalainen jazz- saksofonisti ja säveltäjä * Ollie Barbieri (s. 1991), brittiläinen näyttelijä * Raffaele Barbieri (1898–1968), italialainen katolinen piispa * Richard Barbieri (s. 1957), brittiläinen kosketinsoittaja.
Wilhelmsson

Wilhelmsson tai Wilhelmson on muun muassa seuraavien henkilöiden sukunimi: * Carl Wilhelmson (1866–1928), ruotsalainen taidemaalari * Christian Wilhelmsson (s. 1979), ruotsalainen jalkapalloilija * John Wilhelmsson (1869–1942), suomenruotsalainen runoilija * Putte Wilhelmsson (s. 1962), suomalainen kirjallisuus- ja elokuvakriitikko, vapaa toimittaja ja esseisti * Thomas Wilhelmsson (s. 1949), suomalainen oikeustieteen professori, Helsingin yliopiston kansleri
Klopidogreeli

Klopidogreeli (C16H16ClNO2S) on veren hyytymistä estävä lääkeaine, jota käytetään sydän- ja verisuonitautien hoidossa. ==Vaikutusmekanismi ja käyttö== Klopidogreeli on aihiolääke, joka metaboloituu eläimillä maksassa. Aktiivinen metaboliitti muodostuu Sytokromi P450 -ryhmän entsyymien kuten CYP3A4:n vaikutuksesta, mutta esteraasit muuttavat yhdisteen inaktiiviseksi metaboliitiksi. Klopidogreelin metaboliitti sitoutuu trombosyyttien pinnan P2Y12-reseptoreihin. Nämä reseptorit sitoutuisivat normaalisti ADP-molekyyliin ja sitoutumista seuraa solujen aktivaatio ja hyytymän muodostuminen. Klopidogreelin sitoutuessa reseptoreihin ADP:n sijasta solujen aktivoituminen estyy ja hyytymää ei muodostu. Klopidogreelin käytön ongelmana on eräillä potilaista ilmenevä resistenssi, joka johtaa riittämättömään hoitovasteeseen. Resistenssi liittyy maksan sytokromi C19 -entsyymin toimintaan, johon vaikuttavat perinnölliset tekijät. Ennen klopidogreelihoidon aloittamista perinnöllinen taipumus lääkkeen toimimattomuuteen voidaan selvittää farmakogeneettisellä testillä. Klopidogreelia käytetään usein yhdessä asetyylisalisyylihapon kanssa. Useimmiten yhdistettä käytetään vetysulfaattisuolana.Jeanine M. Walenga, Walter P. Jeske, Peter Bacher & Jawed Fareed: Blood Coagulation and Anticoagulant Drugs, Kirk-Othmer Encyclopedia of Chemical Technology, John Wiley & Sons, New York, 2003. Viitattu 3.3.2014 Klopidogreeli on optisesti aktiivinen yhdiste ja vaikuttava isomeeri on (+)-(S)-klopidogreeli. Toinen enantiomeeri (-)-(R)-klopidogreeli on lääkeaineena tehoton.Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 3.3.2014 ==Haittavaikutukset== Klopidogreelin haittavaikutuksia ovat allergiset ihottumat ja hematologiset oireet kuten trombosytopenia, leukopenia ja verenvuoto. ==Synteesi== Ensimmäiset ja edelleen käytössä olevat klopidogreelisynteesit käyttävät lähtöaineenaan kloorimantelihappoa tai muita mantelihappojohdannaisia. Synteesit johtavat raseemiseen seokseen ja tyypillisesti välituotteille suoritetaan enantiomeerien erotus resoluutiolla joko kamferisulfonihapon tai nykyään useammin nitrilaasientsyymien avulla. Klopidogreelin synteesiin on kehitetty myös asymmetrinen synteesimenetelmä. ==Lähteet== Luokka:Verihiutale-estäjät Luokka:WHO:n tärkeimmät lääkkeet
Lenny (täsmennyssivu)

Lenny tarkoittaa seuraavia asioita: ==Elokuva== * Lenny on yhdysvaltalainen vuonna 1974 ensi-iltansa saanut elokuva ==Etu- tai sukunimi== Tunnettuja nimenkantajia ovat: * Lenny Abrahamson (s. 1966), irlantilainen elokuvaohjaaja * Lenny Bruce (1925–1966), kiistelty amerikkalainen stand up -koomikko * Lenny von Dohlen (s. 1958), yhdysvaltalainen näyttelijä * Lenny Kuhr (s. 1950), alankomaalainen laulaja ja laulunkirjoittaja * Lenny Kravitz (s. 1964), yhdysvaltalainen Grammy-palkittu musiikintekijä * Lenny Krayzelburg (s. 1975), yhdysvaltalainen uimari * Lenny Kuhr (s. 1950), alankomaalainen laulaja ja laulunkirjoittaja * Lenny Moore (s. 1933), yhdysvaltalainen amerikkalaisen jalkapallonpelaaja * Lenny Montana (1926–1992), yhdysvaltalainen näyttelijä * Lenny Parma, suomalainen laulaja, Lenny and the New Wings -yhtyeen jäsen * Lenny Pickett (s. 1954), yhdysvaltalainen multi-instrumentalisti * Lenny White (s. 1949), yhdysvaltalainen jazzia ja rockia soittava rumpali * Lenny Wilkens (s. 1937), yhdysvaltalainen koripalloilija ja koripallovalmentaja ===Kuvitteellisia henkilöitä=== *Lennie Small, päähenkilö John Steinbeckin romaanissa Hiiriä ja ihmisiä *Lenny Leonard, piirroshahmo animaatiosarjassa Simpsonit Luokka:Etunimet
Ribosomaalinen RNA

Ribosomaalinen RNA (rRNA) on yksi RNA-tyypeistä. Ribosomaalista RNA:ta on 80 % kaikesta solun sisältämästä RNA:sta ja se on osa ribosomin rakennetta. rRNA:n lisäksi ribosomissa on tukirakenteena runsaasti valkuaisaineita. Ribosomaalinen RNA muodostaa ribosomin kaksi osaa, suuren alayksikön (LSU) ja pienen alayksikön (SSU). Ribosomaalinen RNA katalysoi peptidisidosten syntymistä translaation yhteydessä. == Lähteet == * rRNA Solunetti Luokka:RNA
Balaklava

Balaklava (, ) on Krimin niemimaalla sijaitseva vanha kaupunki, joka on nykyisin osa Sevastopolia. Balaklava oli itsenäinen kaupunki vuoteen 1957, jolloin se liitettiin Sevastopoliin. Balaklava on kuuluisa Krimin sodan aikana käydystä Balaklavan taistelusta, jossa brittien kevyt ratsuväki teki itsetuhoisen hyökkäyksen venäläisten joukkojen asemiin. == Historia == Kreikkalaiset perustivat jo antiikin aikana nykyisen Balaklavan paikalle siirtokunnan, jonka nimi oli Symbolon (Συμβολον). Keskiajalla Symbolon kuului Bysantin valtakuntaan, ja se nimettiin Yamboliksi. Genovalaiset valloittivat kaupungin vuonna 1365 ja antoivat sille nimeksi Cembalo. Genovalaisten hallinnassa Cembalosta kasvoi merkittävä kauppasatama. Vuonna 1475 Ottomaanien valtakunta otti kaupungin haltuunsa, ja se sai nykyisen nimensä. Venäläiset joukot valloittivat Krimin 1771, ja koko niemimaa liitettiin myöhemmin Venäjän keisarikuntaan. Vuonna 1954 Balaklava ja koko Krimin niemimaa liitettiin Ukrainan neuvostotasavaltaan, ja siitä tuli vuonna 1991 osa itsenäistynyttä Ukrainaa. Neuvostoliiton aikana Balaklavaan rakennettiin salainen sukellusvenetukikohta, joka on nykyisin museona. ==Katso myös== *Tauria ==Lähteet== ==Aiheesta muualla== Luokka:Sevastopol
Kari Lehtinen (muusikko)

Kari Sakari ”Pitkä” Lehtinen (20. syyskuuta 1945 – 3. maaliskuuta 2014Annika Rytkänen, ”Pitkä” Lehtinen on kuollut, Iltalehti.fi 3.3.2014) oli suomalainen muusikko. Hän oli Sleepy Sleepers -yhtyeen basisti 1975–1985. Muita yhtyeitä olivat The Charlies, jota hän oli perustamassa 1960-luvun puolivälissä, ja Turo’s Hevi Gee. Hän soitti myös Dave Lindholm ja Launeen K -yhtyeessä.Pasi Kostiainen, ”Hän oli täydellinen bändikaveri”, Iltasanomat 3.3.2014 Lehtinen kuoli syöpään.Juha-Petri Koponen, Sleepy Sleepersin basisti Kari ”Pitkä” Lehtinen on kuollut, Yle.fi 3.3.2014 == Lähteet == ==Aiheesta muualla== *Kari ”Pitkä” Lehtisen muistokirjoitus Helsingin Sanomissa Luokka:Suomalaiset basistit Luokka:Sleepy Sleepersin jäsenet Luokka:Vuonna 1945 syntyneet Luokka:Vuonna 2014 kuolleet
Kalevi Sipola

Kalevi Sipola (s. 1946) on suomalainen Kemissä asuva kirjailija, joka on julkaissut novelleja ja saturomaanin. Sipola on esiintynyt Suomen kansan uusia runoja -julkaisussa, Kaltio -lehdessä ja useissa eri antologioissa. Hänen esikoisteoksensa Ristiinnaulitut ilmestyi 2012. Sipola on eläkkeellä oleva paperitehtaan laitosmies. == Teokset == * Hiski vesihiisi ja peikkotyttö. Paperiliiton lehti, saturomaani. * Ristiinnaulitut. Atrain Kustannus, 2012, kymmenen novellin kokoelma. * Jänissuon valtias. Atrain Kustannus, 2013, yhdeksän eränovellin kokoelma * Elämää tylympiä kohtaloita. Atrain Kustannus 2014, yksitoista novellia. * Elämänmittainen taival. Atrain Kustannus 2016, eränovelleja. == Lähteet == * Kirjasampo (Viitattu 3.3.2014) ==Aiheesta muualla== * Arvio Ristiinnaulitut -teoksesta (Viitattu 3.3.2014) Luokka:Suomalaiset kirjailijat Luokka:Vuonna 1946 syntyneet Luokka:Elävät henkilöt
Milwaukee Brewers (AA)

Milwaukee Brewers oli yhdysvaltalainen lyhytaikainen Major League Baseball -joukkue. Se pelasi kaudella 1890 Western Association -liigassa ja kaudella 1891 Western Leaguessa, mutta elokuussa se korvasi American Association -liigassa pelanneen Cincinnati Kelly's Killersin. Joukkue ennätti pelata 36 ottelua, joista se voitti 21 ja sen voittosuhde oli liigan kolmanneksi paras. Kauden 1891 jälkeen American Association lakkautettiin ja samoin kävi myös Brewersille. == Aiheesta muualla == * Joukkueen tilastot baseball-referencessä * Luokka:Entiset Major League Baseball -seurat Luokka:Milwaukeen urheilu
Lilly Korpiola

Lilly Korpiola (s. 1964) on suomalainen tietokirjailija, median, viestinnän ja Lähi-idän asiantuntija. Korpiolan ja Hanna Nikkasen teos Arabikevät (2011) oli Tieto-Finlandia-palkintoehdokkaana vuonna 2012. Kirja käsittelee arabimaailman kansannousuja ja sosiaalisen median roolia niissä. Vuonna 2014 ilmestyi Korpiolan teos Pitkä tie äidiksi, joka käsittelee kansainvälistä adoptiota. Korpiolan ja Sanna Raita-ahon teos Arabikevään jälkeen - Arjen ja apokalypsin välissä käsittelee arabikevään jälkeistä Lähi-idän tilannetta. Korpiolan ja Petro Poutasen teos Korona ja digitaalinen riskiyhteiskunta käsittelee koronakriisin vaikutuksia ihmisten elämään, arkeen ja yhteiskunnalliseen kokemukseen ensimmäisen pandemiavuoden aikana. Korpiola on ollut Adoptioperheet ry:n puheenjohtaja ja Nordic Adoption Councilin hallituksen jäsen. Hän on työskennellyt elokuvatuottajana ja Suomen elokuvasäätiössä tuotantokonsulttina. == Tuotanto == * * * * * * == Lähteet == ==Aiheesta muualla== * Lilly Korpiolan kotisivut * Arabikevät ja journalismin uusi ekosysteemi Journalismikritiikin vuosikirja 2012. * Arabikevään jälkeen - tietoa teoksesta * Arabikevään jälkijäristykset jatkuvat – tämä kirja auttaa ymmärtämään, miksi Lähi-itä on siinä tilassa kuin se on Helsingin Sanomat 29.12.2017. Luokka:Suomalaiset tietokirjailijat Luokka:Vuonna 1964 syntyneet Luokka:Elävät henkilöt
Kulsiala

Kulsiala on toisaalta entisaikainen suomalainen hallintopitäjä ja toisaalta se on Tyrvännön lakkautetun kunnan entinen nimi. Hallintopitäjän alue käsitti myöhempien Längelmäen ja Tyrvännön seudut ja osan Pälkänettä. Kulsialan kirkon kivisakasti on säilynyt nykypäiviin Hattulan Lepaassa.Otavan iso tietosanakirja, Otava 1963, osa 4, palsta 1572, hakusana Kulsiala. Kulsialan hallintopitäjä kuului vuoden 1680 tuomiokirjan mukaan Sääksmäen tuomiokuntaan ja Ylä-Sääksmäen kihlakuntaan.Håkon Holmberg et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivu 31. Professori Eino Jutikkalan laskelmien mukaan Kulsialassa oli vuonna 1650 noin 1 150 asukasta.Valvatti Vaulo: Tyrvännön vaiheita (viitattu 3.3.2014). Kulsiala-nimi esiintyy vanhoissa asiakirjoissa Tyrvännön rinnakkaisnimenä merkitsemässä sekä hallintopitäjää että seurakuntaa. Varhaisin säilynyt merkintä Kulsialasta on Turun tuomiokirkon Mustassakirjassa vuodelta 1405. Ensimmäinen maininta Lepaan kirkon ympärille syntyneen seurakunnan Tyrväntö- nimestä (muodossa Turfvene tai Tijrffvoende) on vuodelta 1429. Sitä on pidetty Tyrvännön seurakunnan perustamisvuotena. Seurakunnan asiakirjoissa Kulsiala esiintyy Tyrvännön rinnalla viimeisen kerran 1796. Vielä nuorempi esiintymä löytyy hallinnon asiakirjoista, sillä Kulsiala mainitaan vuodelta 1840 peräisin olevassa kruununverokuitissa. Hallintopitäjänä Kulsiala oli alueeltaan paljon laajempi kuin seurakuntana. Vuoden 1539 maakirjassa Kulsialaan kuului 5 neljänneskuntaa, 29 kylää, 153 taloa, 45 20/24 koukkua ja 210 jousta. Neljänneskuntiin kuuluivat seuraavat kylät: *Suotaalan neljännes **Anomaa **Lahdentaka **Lepaa **Lusi **Monittula **Mäenpää **Retula **Suotaala *Uskilan neljännes **Monaala **Mälkiäinen **Uskila *Ikkalan neljännes **Ikkalan kylästä muut paitsi kaksi taloa **Ritvalan kylästä 9 taloa ja noin 3 koukkua **Tenholan kylästä 3 taloa ja yksi koukku *Laitikkalan neljännes **osa Ilmoilaa **Kotila **Kuisema **Kärväntilä **Laitikkala **Vuolijoki *Längelmäen neljännes (vanhaa kulsialalaisten eränkäyntialuetta) **yhdeksän Längelmäen kylää **Kangasalla sijaitseva Tyrvännönmetsä **vuonna 1576 Längelmäen neljännes liitettiin Pälkäneeseen ja sen tilalle Kulsialaan liitettiin Äimälän neljännes. Hallintopitäjäjaon merkitys hallinnossa ja oikeudenkäytössä alkoi jo 1600-luvulla vähetä. Hallintopitäjät olivat vielä isonvihan (1713–1721) jälkeen muodollisesti olemassa, mutta kirkkopitäjät syrjäyttivät ne. Hämeessä hallintopitäjät jäivät kokonaan pois käytöstä 1831 Hämeen läänin perustamisen myötä. Näin Kulsialakin jäi lopulta kokonaan unohduksiin. ==Lähteet== Luokka:Hallintopitäjät Luokka:Kanta-Hämeen historia Luokka:Pirkanmaan historia Luokka:Tyrväntö
Dove (tuotemerkki)

Dove on vuonna 1955 lanseerattu, monikansallisen Unileverin omistama kosmetiikkatuotemerkkiThe Making (Or Possible Breaking) Of a Megabrand. New York Times, 22.7.2001 jonka tuotteita myydään yli 50 maassa. Dove tuli 2000-luvun puolivälissä tunnetuksi mainoskampanjastaan, joissa kosmetiikkamainonnassa yleensä käytettyjen ”täydellisen” kauniiden ammattimallien sijaan näytettiinkin luonnollisen näköisiä naisia persoonallisine piirteineen ja puutteineen. Tämä Campaign for Real Beauty (suom. ”kampanja todellisen kauneuden puolesta”) sisälsi ulkomainontaa, mainoselokuvia ja ilmoittelua aikakauslehdissä."Dove Campaigns for Real Beauty." Min's Advertising Report 24.1.2005. Haettu 20.10.2016 palvelusta HighBeam Research (vaatii tilauksen). Syksyllä 2022 yhtiön kampanja Helsingin Sanomissa herätti keskustelua. Lehti ei ollut tunnistanut somevaikuttajien nimissä lähetettyä mielipidekirjoitusta piilomainonnaksi. ==Lähteet== Luokka:Kosmetiikkamerkit Luokka:Unileverin tuotemerkit
Antti Kiiski

Antti ”Ande” Kiiski (s. 3. maaliskuuta 1974)https://www.facebook.com/rytmihairio?fref=ts on suomalainen muusikko, joka tunnetaan parhaiten hardcore punk -yhtye Rytmihäiriön basistina sekä perustajajäsenenä. Kiiski soittaa bassoa myös doom rock -yhtye Slugstainissa, johon kuuluu myös Rytmihäiriön rumpali Otto Luotonen.https://www.facebook.com/pages/Slugstain/138187112863466?id=138187112863466&sk;=info == Lähteet == == Aiheesta muualla == * Luokka:Punkmuusikot Luokka:Suomalaiset basistit Luokka:Suomalaiset metallimusiikin basistit Luokka:Vuonna 1974 syntyneet Luokka:Elävät henkilöt
Antiikin tekniikka

Antiikin tekniikka, katso: * Antiikin Kreikan tekniikka * Antiikin Rooman tekniikka == Katso myös == * Antiikin tiede
Rakas sydän

Rakas sydän (Le Souffle au cœur) on ranskalainen elokuva vuodelta 1971. Louis Mallen käsikirjoittama ja ohjaama komedia kertoo 14-vuotiaan pojan kasvusta 1950-luvun Dijonissa. ==Juoni== Elokuva kertoo murrosikäisen Laurent-pojan elämästä vapaamielisessä lääkäriperheessä ranskalaisessa Dijonin kaupungissa vuonna 1954. Etäisen gynekologi-isän ja tätä 15 vuotta nuoremman italialaisäidin (Lea Massari) poika käy koulua vanhempien veljiensä kanssa. Nuori äiti vaikuttaa pikemminkin poikien ystävältä kuin äidiltä, ja perheen arkipäivästä huolehtii jämäkkä taloudenhoitaja. Kun pojan sydämessä todetaan sivuääniä, hän lähtee äitinsä kanssa kesäksi parantolaan, jossa äiti voi samalla tavata ei niin kovin salaista rakastajaansa. Lopulta tapahtumat etenevät lämpimästi esitettyyn insestiseen seksikohtaukseen äidin ja pojan välillä. Komediallisen kevyesti käsitellään muitakin nykyisin vaikeina pidettyjä nuoruusiän aiheita, kuten bordellivierailua, alkoholi- ja tupakkakokeiluja sekä poikaa lähentelevää pappia.Murmur of the Heart 1971, Roger Ebert. Viitattu 3.3.2014.Malle ajaa päähenkilönsä niihin samoihin pelottaviin ensitilanteisiin, jotka jokainen nuori joutuu kohtaamaan, Leffatykki.com. Viitattu 3.3.2014. Elokuvan musiikkina käytetään muun muassa Charlie Parkerin ja Sidney Bechet’n jazzmusiikkia. Vuonna 1972 Rakas sydän oli ehdolla parhaan alkuperäiskäsikirjoituksen Oscar-palkinnon saajaksi. The New York Timesin kriitikot valitsivat Rakkaan sydämen vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== Luokka:Louis Mallen ohjaamat elokuvat Luokka:Ranskalaiset komediaelokuvat Luokka:Vuoden 1971 ranskalaiset elokuvat Luokka:Elokuvat prostituutiosta
Maailman maat – liput ja historia

Maailman maat – liput ja historia on Kimmo Kiljusen vuonna 2013 julkaisema kirja. Se on laajennus hänen aikaisemmasta teoksestaan, jonka kaksi ensimmäistä painosta (vuosilta 1995 ja 2000) ovat nimellä Maailman maat ja liput, kolmas painos Valtiot ja liput (vuodelta 2002). Kirja esittelee kaikkien maailman valtioiden historian ja perusasiat ja peilaa niihin lippujen kehitystä. Se ei siis ole tavanomainen liput lyhyesti kuvaava kirja muttei toisaalta tavallinen tietosanakirjamainen maailman maiden esityskään. Maat ja niiden liput esitellään alueittain: Pohjoismaat ja Baltia, Eurooppa, IVY, Afrikka, Aasia, Oseania, Amerikka. Kirjassa on kuvia nykyisten lippujen lisäksi entisistä lipuista. Kirjassa on tietoa myös autonomisista alueista kuten Ahvenanmaasta. Kirjan kannessa on monta lippua, osa entisiä. Kirja on omistettu Kiljusen lapsenlapsille, toisin kuin Valtiot ja liput, joka on omistettu Kiljusen lapsille. Luokka:Suomalaiset tietokirjat
Suomen paras leipomo

Suomen paras leipomo on suomalainen televisiosarja. Siinä tutustutaan 18 suomalaisleipomoon, niiden historiaan sekä ihmisiin. Ohjelmassa päätavoitteena on voittaa Suomen paras leipomo -titteli suorittamalla tuomarien antamia tehtäviä. Pääosissa nähdään huippukokki Hans Välimäki sekä sokerileipuri Jenni Höijer. Ohjelman ensimmäinen tuotantokausi alkoi Jim-kanavalla 11. helmikuuta 2014. Toinen tuotantokausi alkoi 20. tammikuuta 2015. == Ensimmäinen tuotantokausi == Jakso Alue Leipomot Ensiesitys 1 Uusimaa Voipojat, Helsinki Krulla Kaffee Wienerhause, Helsinki Juustokakkutehdas, Helsinki 11. helmikuuta 2014 2 Häme Laurell, Hämeenlinna Tuulosrievä, Tuulos, Hämeenlinna Antin Konditoria, Forssa 18. helmikuuta 2014 3 Pohjanmaa Aroma Bageri ja Konditori, Koivulahti, Mustasaari Sweet Vaasa, Vaasa Valkoinen puu, Kauhajoki 25. helmikuuta 2014 4 Savo Haapasen kotileipomo, Mikkeli Ramin konditoria, Mikkeli Herkkupekka, Savonlinna 4. maaliskuuta 2014 5 Uusimaa Leipä ja Poika, Porvoo Sven’s Bakery, Helsinki 11. maaliskuuta 2014 6 Kaakko Satun Makiat, Luumäki Leibomo Limbbu, Lahti Risto Peltolan leipomo, Kouvola 18. maaliskuuta 2014 7 Savo, Pohjanmaa, Kaakko Semifinaali 1. Ramin konditoria, Mikkeli Aroma Bageri ja Konditori, Koivulahti, Mustasaari Leibomo Limbbu, Lahti 25. maaliskuuta 2014 8 Uusimaa, Häme Semifinaali 2. Konditoria Ph7, Tuusula Laurell, Hämeenlinna Krulla Kaffee Wienerhause, Helsinki 1. huhtikuuta 2014 9 Pohjanmaa, Häme Finaali Aroma Bageri ja Konditori, Koivulahti, Mustasaari Laurell, Hämeenlinna 8. huhtikuuta 2014 == Toinen tuotantokausi == Jakso Alue Leipomot Ensiesitys 1 Lappi Lähtevänojan kotileipomo, Kivitaipale, Rovaniemi Choco Deli & Bakery, Rovaniemi Kahvila Toivo, Rovaniemi 20. tammikuuta 2015 2 Varsinais-Suomi MBakery, Turku Suloiset Gluteenittomat, Aura Junnilan luomuleipomo, Kaarina 27. tammikuuta 2015 3 Pohjois-Suomi Cafe Provence, Oulu Huovisen leipomo, Oulu Meriläisen leipomo, Oulu 3. helmikuuta 2015 4 Uusimaa Nurmileipä, Helsinki Gagu, Espoo Hymy Raw Food Café, Helsinki 10. helmikuuta 2015 5 Raasepori PetriS Chokolate Room, Fiskari, Raasepori Konditoria Pink Lemon, Lohja Backers Baker, Bollstad, Raasepori 17. helmikuuta 2015 6 Pirkanmaa Tallipihan kahvila, Tampere Mikon leipä, Tampere Café Herkkuhetki, Orivesi 24. helmikuuta 2015 7 Varsinais-Suomi, Lappi, Pirkanmaa Semifinaali 1. MBakery, Turku Choco Deli & Bakery, Rovaniemi Café Herkkuhetki, Orivesi 3. maaliskuuta 2015 8 Raasepori, Pohjois-Suomi, Uusimaa Semifinaali 2. PetriS Chokolate Room, Fiskari, Raasepori Huovisen leipomo, Oulu Gagu, Espoo 10. maaliskuuta 2015 9 Varsinais-Suomi, Pohjois-Suomi Finaali MBakery, Turku Huovisen leipomo, Oulu 17. maaliskuuta 2015 ==Lähteet== Luokka:2010-luvun suomalaiset kilpailuohjelmat Luokka:Jimin televisio-ohjelmat
Kunnian kukko

Kunnian kukko on vuonna 1955 valmistunut Armand Lohikosken ohjaama lyhytelokuva. Kyseessä on Oy Alko Ab:n tilaama valistuselokuva, joka varoittaa alkoholin vaaroista. Sen kertojana toimii Tauno Palo. Lohikoski ohjasi 1950-luvun alussa Alkolle ja Suomen Raittiusjärjestöjen Liitolle myös valistuselokuvat Takaisin yhteiskuntaan (1952) ja Kohtalotoverit (1954).Alkoholivalistusta kansalle Yle Teema, 22.7.2010. Viitattu 3.3.2014. == Juoni == Elokuvan päähenkilöinä ovat alkoholiongelmaiset herra Johtaja ja Opettaja. He viettävät aikaansa ravintolassa myöhään yöhön ja ilmestyvät seuraavana aamuna työpaikalleen "Alkon parfyymeiltä tuoksuen", menettäen samalla auktoriteettinsa alaisiinsa ja oppilaisiin nähden. Johtajan tapoihin kuuluu myös sulkeutua toimistoonsa "neuvottelemaan" viinapullon kanssa. Kolmantena päähenkilönä nähdään johtajan yritykessä työskentelevä vahtimestari. Päivällä hän joutuu herra Johtajan komentelemaksi, mutta illalla ravintolassa luokkarajat poistuvat ja johtaja tarjoaa auliisti juotavaa samassa pöydässä viihtyvälle alaiselleen. == Näyttelijät == == Lähteet == *Kunniankukko Elonet ===Viitteet=== == Aiheesta muualla == *Kunnian kukko -elokuva Ylen Elävässä arkistossa Luokka:Suomalaiset lyhytelokuvat Luokka:Suomalaiset valistuselokuvat Luokka:Armand Lohikosken ohjaamat elokuvat Luokka:Armand Lohikosken käsikirjoittamat elokuvat
Love Is Wicked

Love Is Wicked on Brick & Lacen toinen single heidän samannimiseltä debyyttialbumilta. Single nauhoitettiin Diwali Riddim -rytmin päälle ja se julkaistiin iTunesissa 22. toukokuuta 2007. Kappale on mukana myös Bratz Motion Picture Soundtrack-levyllä. Se on hieman muokattu versio samannimisestä kappaleesta, jonka Brick & Lace nauhoitti vuoden 2004 aikana. Kesän 2008 aikana singleä myytiin Ranskassa yli 120 000 kappaletta. Kappaleelle on tehty myös musiikkivideo, jossa kaksikko tanssii ja laulaa kesäisenä päivänä. Kappale on mukana myös The Sims 2-pelissä. ==Kappalelista== CD single * 1. "Love Is Wicked" — 3:45 * 2. "Love Is Wicked" (MF remix) — 3:48 CD maxi * 1. "Love Is Wicked" (radio edit) — 3:43 * 2. "Love Is Wicked" (alternate version) — 3:45 * 3. "Love Is Wicked" (instrumental) — 3:45 * 4. "Love Is Wicked" (a cappella) — 3:45 ==Listasijoitukset== Listat (2007) Paras sijoitus Belgia (Ultratop 50 Flanderi) 37 Belgia (Ultratop 50 Vallonia) 44 Eurooppa (European Hot 100) 13 Suomi (Suomen virallinen lista) 6 Ranska (SNEP) 4 Norja (VG-lista) 13 Ruotsi (Sverigetopplistan) 27 Sveitsi (Swiss Music Charts) 1 ==Lähteet== Luokka:Vuoden 2007 kappaleet Luokka:Brick & Lacen kappaleet
Dove

Dove voi tarkoittaa ainakin seuraavia: *Dove, kosmetiikka-alan tuotemerkki *Dove-palkinto, yhdysvaltalaisen Gospel Music Associationin jakama musiikkipalkinto *HMS Dove (1898), Britannian laivaston alus *Dove, kermatoffeetäytteinen suklaapatukka, valmistajanaan Liaison *Dove, sukunimenä: **Heinrich Wilhelm Dove (1803–1879), preussilainen fyysikko ** Rita Dove (s. 1952), yhdysvaltalainen kirjailija, runoilija ja esseisti.
Kira Jääskeläinen

Kira Jääskeläinen (s. 1979 Varsova) on suomalais-puolalainen dokumenttiohjaaja. ==Tausta== Jääskeläinen syntyi Puolassa taiteilijaperheeseen mutta muutti viisivuotiaana Suomeen, jossa kävi koulunsa. Hänen isänsä oli toimittaja, dokumenttiohjaaja Jarmo Jääskeläinen. 2000-luvun alussa Jääskeläinen opiskeli Kööpenhaminan yliopistossa Itä-Euroopan tutkimusta ja venäjän kieltä ja teki lopputyönsä Tšukotkassa keräämästään materiaalista. Myöhemmin hän opiskeli Moskovassa Venäjän valtiollisessa elokuvakoulussa pääaineenaan dokumenttielokuva. Jääskeläinen on opiskellut myös klassista musiikkia ja soittaa selloa. == Elokuvat == Jääskeläisen ensimmäinen dokumenttielokuva on 2012 valmistunut Tagikaks — olimme valaanpyytäjiä. Se kertoo kahdesta veljeksestä, jotka kuuluvat siperianjupikkeihin ja asuvat Novoje Tšaplinon kylässä Tšukotkan itäisen kärjen lähituntumassa. Elokuva on esitetty televisiossa ja useilla festivaaleilla kuten Tampereen elokuvajuhlilla maaliskuussa 2014. Jääskeläinen aloitti kuvauksen jäätyään opiskeluaikaisen kenttätyömatkan päätyttyä oleskelemaan Tšukotkaan. Saatuaan rahoitusta hän jatkoi kuvauksia, joita tehtiin kaikkiaan viitenä vuotena. Jääskeläinen ohjasi ja käsikirjoitti vuonna 2019 dokumenttielokuvan Pohjankävijäin merkintöjä, jossa seurataan Sakari Pälsin tekemää tutkimusmatkaa Siperiassa sijaitsevalle Tšukotkan alueelle. Jääskeläinen valmistelee elokuvaa satavuotiaasta sellosta, joka löytyi roskalavalta Kööpenhaminassa. ==Lähteet== ==Aiheesta muualla== * Luokka:Suomalaiset dokumenttiohjaajat Luokka:Suomenpuolalaiset henkilöt Luokka:Vuonna 1979 syntyneet Luokka:Elävät henkilöt
Yö kuuluu rakkaudelle

Yö kuuluu rakkaudelle (Les Amants) on ranskalainen romanttinen draamaelokuva vuodelta 1958. Se oli Louis Mallen toinen pitkän elokuvan ohjaustyö samana vuonna ensi-iltansa saaneen elokuvan Hissillä mestauslavalle jälkeen. Pääosia elokuvassa näyttelevät Jeanne Moreau, Jean-Marc Bory ja Alain Cuny. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Jeanne Tournier (Moreau) elää aviomiehensä Henrin (Alain Cuny) ja pienen tyttärensä kanssa kartanossa lähellä Dijonia. Hänen etäinen aviomiehensä on kiireinen sanomalehtikustantaja, ja puolisot nukkuvat eri huoneissa. Jeanne pakenee usein arkeaan Pariisiin, jossa voi viettää aikaa trendikkään ystävättärensä Maggyn (Judith Magre) ja hevospooloa pelaavan Raoulin (José Luis de Vilallonga) kanssa, joka on myös Jeannen rakastaja. Jeannen jatkuvat puheet Maggystä ja Raoulista saavat aviomies Henryn ehdottamaan, että Jeanne kutsuisi heidät vieraiksi kartanoonsa. Illallispäivänä Jeannen auto rikkoutuu ja hän saa kyydin kotiin itseään nuoremmalta Bernardilta (Jean-Marc Bory). Heidän saapuessaan Maggy ja Raoul ovat jo saapuneet kartanoon. Esittäytyessä selviää, että arkeologi Bernard on Henrin liiketuttavan poika, ja hänetkin kutsutaan illalliselle. Jeanne ja Bernard viettävät salaa kiihkeän yön, ja aamulla Jeanne lähtee kaikkien yllätykseksi Bernardin matkaan kohti uutta elämää. == Sensuurikiistoja == Elokuvaa käsiteltiin Yhdysvaltain korkeimmassa oikeudessa tapauksessa Jacobellis v. Ohio, koska ohiolaisen elokuvateatterin johtaja oli saanut tuomion elokuvan esittämisestä. Nico Jacobellis sai sakkotuomion sillä perusteella, että elokuva oli säädytön (engl. obscene) ja vahingollinen lapsille. Korkein oikeus kumosi tuomion, sillä se päätti, ettei elokuva ole säädytön, ja täten sen esittäminen on perustuslain mukaan sallittua. Tuomari Potter Stewart kirjoitti kuuluisan lausuntonsa, jossa hän sanoi, että perustuslaki rajoittaa vain hardcore pornon esittämistä, eikä hän aikonut eikä ehkä osaisikaan ymmärrettävästi kuvailla kyseistä materiaalia, ”mutta”, hän jatkoi, ”tunnistan sen kun näen sen, ja elokuva jota tämä tapaus käsittelee, ei ole sitä." (But I know it when I see it, and the motion picture involved in this case is not that.) Suomessa elokuva esitettiin alun perin pitkä rakastelukohtaus pois leikattuna, mikä erään kriitikon mukaan poisti juonen kannalta olennaisen osan ja vei pohjan elokuvan loppuratkaisulta. ==Lähteet== Luokka: Louis Mallen ohjaamat elokuvat Luokka:Vuoden 1958 ranskalaiset elokuvat Luokka:Ranskalaiset romanttiset draamaelokuvat